7 6 C. PLINII HIST. NAT. LIB. XX. 



vioris radicis , vermiculos gignentem : ambo neulrum 

 ad cibos admittendum , immo omnino nefas : nam id 

 defunctorum epulis feralibus dicatum esse : visus quoque 

 claritati inimicum. Gaule femin vermiculos gigni. 

 Ideoque eos qui ederint, sterilescere, mares feminasque. 

 In puerperiis vero ab eo cibo comitiales feri qui ubera 

 hauriunt. Innocentiorem tamen esse marem. Eaque causa 

 est, ne inter nefastos frutices damnetur. Mammarum 

 duritiam impositis foliis emollit. Suaviores aquas potui 

 incoctum praestat. Succo maxime radicis cum vino lum- 

 borum dolores mitigat. Eodem jure instillato gravitatem 

 aurium. Semine urinam ciet , menstrua , ac secundas 

 partus. Et, si foveantur semine decocto, sugillata reddit 

 colori. Cum ovi albo illitum , aut ex aqua coctum po- 

 tumque renibus medetur : in frigida tritum oris ulce- 

 ribus. Semen cum vino, vel radix cum veteri vino, 

 vesic calculos frangunt. Semen datur et arquatis ex 

 vino albo. 



De apastro , sivc melissophyllo 



XLV. Apiastrum Hyginus quidem melissophyllon ap- 

 pellat. Sed et in confessa damnatione est venenatum in 

 Sardinia. Contexenda enim sunt omnia , ex eodem no- 

 mine apud Grcos pendentia. 



